Beatissime pater, vacante alias prebenda corporis Christi ecclesie Aboensis, que ex fundatione personalem requirit residentiam, per liberam resignationem cuiusdam Johannis Tawast, ultimi eiusdem possessoris, deuotus orator vester Magnus Nicolai, magister in artibus, jllustrissimi Datie etc:a regis capelanus, presbiter eiusdem diocesis, ipsius prebende possessionem ordinaria auctoritate extitit assecutus. Timet tamen dictus Magnus orator collationem, possessionem, assecutionem ac inde secuta certis de causis viribus non posse subsistere. Supplicat igitur s. v. dictus Magnus orator, quatenus sibi gratiam facientes specialem de dicta prebenda, cuius fructus etc:a septem marcharum argenti secundum communem extimationem valorem annuum non excedunt ….. eidem Magno prouidere seu prouideri mandare, et cum eodem, quod ratione dicte prebende, que ex fundatione possessorem artat ad residendum, cum tamen curata non sit, eo existente in studio priuilegiato aut in Romana curia, residere non teneatur nec a quoquam inuitus ad residendum compelli possit, dispensarare misericorditer dignemini de gratia speciali cum non obstantibus et clausulis oportunis i contrarium facientibus non obstantibus quibuscunque. Concessum ut petitur in presentia domini nostri pape. Pe. Tyrasonensis. Et cum dispensatione huiusmodi, ut petitur. Et quod non obstantes ipsius Magni oratoris habeantur pro expressis, regula in contrarium edita non obstante. Concessum, ut petitur. Pe. Tyrason. Datum Rome apud Sanctum Petrum duodecimo kalendas septembris anno primo.